अधिवेशन में कांग्रेस पार्टी की ओर से कई प्रस्ताव पास किए गए। अधिवेशन में ईवीएम को लेकर भी सवाल उठाए गए। कांग्रेस की ओर से कहा गया कि चुनाव आयोग की जिम्मेदारी है कि साफ और निष्पक्ष चुनाव कराए। लोगों का भरोसा मतदान व्यवस्था पर बना रहे इसके लिए जरूरी है कि वोटिंग और काउंटिंग दोनों में पारदर्शी व्यवस्था हो। पार्टी की ओर से कहा गया कि ऐसे कई मौके बीते सालों में आए हैं जब राजनीतिक पार्टियों और संगठनों और दूसरे लोगों ने ईवीएम को लेकर संदेह जताया है। प्रस्ताव में कहा गया है कि इलेक्शन कमीशन पुरानी व्यवस्था को लेकर आए और बैलेट पेपर पर चुनाव कराए।